CELEX: 22004D0172
Language: sk
Date: 2004-12-03 00:00:00
Title: Rozhodnutie Spoločného výboru EHP č. 172/2004 z 3. decembra 2004, ktorým sa mení a dopĺňa príloha XX (Životné prostredie) k Dohode o EHP

26.5.2005   
            
            
               SK
            
            
               Úradný vestník Európskej únie
            
            
               L 133/23
            
         
      ROZHODNUTIE SPOLOČNÉHO VÝBORU EHP
   
   č. 172/2004
   z 3. decembra 2004,
   ktorým sa mení a dopĺňa príloha XX (Životné prostredie) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XX k dohode bola zmenená a doplnená rozhodnutím Spoločného výboru EHP č. 135/2004 z 24. septembra 2004 (1).
            
         
               (2)
            
            
               Rozhodnutie Komisie 2004/224/ES z 20. februára 2004, ktorým sa ustanovujú opatrenia na predkladanie informácií o plánoch a programoch, ktoré vyžaduje smernica Rady 96/62/ES v súvislosti s limitnými hodnotami určitých znečisťujúcich látok v ovzduší (2), sa má začleniť do dohody,
            
         ROZHODOL TAKTO:
   Článok 1
   Za bod 21ah (rozhodnutia Komisie 2004/279/ES) prílohy XX k dohode sa dopĺňa tento bod:
   
      
                  „21ai.
               
               
                  
                     32004 D 0224: rozhodnutie Komisie 2004/224/ES z 20. februára 2004, ktorým sa ustanovujú opatrenia na predkladanie informácií o plánoch a programoch, ktoré vyžaduje smernica Rady 96/62/ES v súvislosti s limitnými hodnotami určitých znečisťujúcich látok v ovzduší (Ú. v. EÚ L 68, 6.3.2004, s. 27).
               
            Ustanovenia tohto rozhodnutia na účely tejto dohody znejú s touto úpravou:
      Za kód ‚Spojené kráľovstvo: UK‘ v poznámkach k tlačivu 1 v prílohe k tomuto rozhodnutiu sa dopĺňajú tieto kódy ‚, Island: IS, Lichtenštajnsko: LI, Nórsko: NO‘.“
   
   Článok 2
   Texty rozhodnutia 2004/224/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 4. decembra 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. decembra 2004
      
         
            Za Spoločný výbor EHP
         
         
            predseda
         
         Kjartan JÓHANNSSON
         
      
   
   
      (1)  Ú. v. EÚ L 64, 10.3.2005, s. 76.
   
      (2)  Ú. v. EÚ L 68, 6.3.2004, s. 27.
   
      (3)  Nie sú uvedené žiadne ústavné požiadavky.